《送排保甲陈佑甫》
宋代·苏辙

我生本西南，为学慕齐鲁。
从事东诸侯，结绶济南府。
谁言到官东，旱气裂后土。
饥馑费囷仓，剽夺惊桴鼓。
缅焉礼义邦，忧作流亡聚。
君来正此时，王事最勤苦。
驱驰黄尘中，劝说野田父。
穰穰百万家，一一连什伍。
政令当及期，田闾贵安堵。
归乘忽言西，劬劳共谁语。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。